ตอนแรกตั้งใจมาร้านนี้เพื่อมาใช้โปรซื้อ 1 แถม 1 ของซัมซุง แต่พอสายตาเหลือบไปเห็นเมนูขนมตัวใหม่ ดูท่าทางน่าสนใจ เลยต้องขอลองชิมดูซะหน่อยค่ะ

เมนูที่เพิ่มเข้ามาจะเป็นเดนิชบาร์และเดนิชบอลที่ทานคู่ซอฟท์ครีมรสนม พร้อมท้อปปิ้งอื่นๆ ซึ่งจะเป็นเมนูสำหรับนั่งทานที่ร้านนะคะ

โดยเมนูที่เลือกมาชิม คือ fruits a la mode ประกอบด้วยเดนิชบอล 3 ลูก ซอฟท์ครีม และทอปปิ้งอื่นๆเป็นพีช แบลคเบอร์รี่ และไวท์ชอคเล็กน้อยค่ะ

รสชาติ
ตัวเดนิชบอลเค้าจะนำไปอุ่นให้ร้อนๆจนกรอบอร่อยหอมเนย เมื่อทานพร้อมซอฟท์ครีมเย็นๆ และผลไม้รสอมเปรี้ยวเล็กน้อย แล้วอร่อยลงตัวเลยล่ะค่ะ ถึงจะทานอาหารมาจากที่อื่นแล้วก้อยังสามารถทานเมนูนี้ได้สบายๆนะคะ เพราะปริมาณไม่เยอะมาก ทานแล้วอิ่มกำลังดีเลยค่ะ

วันนี้เลยได้ทั้งเดนิชบาร์ 1 แถม 1 กลับไปทานที่บ้าน แล้วยังได้ชิมเมนูใหม่ๆที่อร่อยถูกใจ ไม่ผิดหวังเลยล่ะค่ะ ^^